Dalvik (softvér)

Dalvik je v informatike názov virtuálneho stroja od firmy Google, ktorý v systéme Android vytvára runtime prostredie pre aplikácie napísané v programovacom jazyku Java.

V systéme Android 4.4 "KitKat" bol v roku 2013 uvedený ako ukážka Dalvikov nástupca Android Runtime (ART) a vo verzii Android 5.0 "Lollipop" v roku 2014 už ART úplne nahradil pôvodný virtuálny stroj Dalvik.

Programy sú obyčajne napísané v Jave a skompilované do bajtkódu pre virtuálny stroj Java, ktorý sa potom prekladá do bajtkódu Dalvik a ukladá do súborov .dex (Dalvik EXecutable) a .odex (Optimized Dalvik EXecutable).

Dalvik je open-source softvér. Pôvodne ho napísal Dan Bornstein, ktorý ho pomenoval po rybárskej dedine Dalvík v Eyjafjörður na Islande.

 Zdroj 

Kategória:Java (programovací jazyk)
Kategória:Android